stanford-oval/wikipedia huggingface dataset:
בונפרטניקוס

| בונפרטניקוס |
| --- | --- |

תקופה
קרטיקון עליון, 71 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: אלברזאוריים
סוג:: בונפרטניקוס
מין:: Bonapartenykus ultimus
שם מדעי
 Bonapartenykus

בונפרטניקוס (שם מדעי: Bonapartenykus; פירושו "הטופר של חוסה בונפרטה") הוא סוג דינוזאור תרופוד ממשפחת האלברזאוריים, שחי במאסטריכט שבסוף הקרטיקון שלפני 71 מיליון שנה באמריקה הדרומית. המאובנים של הדינוזאור התגלו ב-2012 בידי החוקרים: פדריקו ל. אגנולין, חיימה אי. פאוול, פרננדו אי. נובאס ומרטין קונדראט שקראו לו בשמו להוקרה לחוקר הארגנטינאי חוסה בונפרטה. הסוג כולל מין יחיד - Bonapartenykus ultimus, שפירושו: "ציפורן". המאובנים שלו התגלו בתצורת אלן (אנ') שבריו נגרו שבפטגוניה, ארגנטינה. הממצאים הכילו שרידים חלקיים של בוגר אחד כנראה, אף שהתגלו גם ביצים מאובנות באותו אזור.
הבונפרטניקוס היה קרוב של המונונוקיוס ממונגוליה והוא היה דינוזאור דו-רגלי באורך משוער של 2.9 מטרים ומשקל 34 ק"ג, מה שהופך אותו לחבר הגדול ביותר בקבוצה אלברזאוריה. הוא היה בעל עצמות חלולות ואולי כוסה בנוצות. הוא היה בעל עצמות שכם ישרות ביותר וגב כפוף מעט עם חוליות גב מהודקות. הזנב היה קצר יחסית והרגליים האחוריות היו בעלות 4 טפרים חזקים אך רק טופר בודד ברגליים הקדמיות.
ייתכן שהדינוזאור נע בחבורות קטנות והיה אוכל כל או שאולי השתמש בטפריו בדומה לדוב נמלים כדי להרוס קיני טרמיטים.
באיי ארנה

| --- | --- |

אצטדיון באיי ארנה מבחוץ
 שמות קודמים:  אצטדיון אולריך הברלנד
 מיקום:  לברקוזן, גרמניה גרמניה
 קואורדינטות:  51°02′18″N 7°00′08″E﻿ / ﻿51.038255555556°N 7.0022055555556°E﻿ / 51.038255555556; 7.0022055555556
 תקופת הפעילות:  23 באפריל 1956 – הווה (68 שנים)
 שופץ:  1997, 2009
 הורחב:  2009
 עלות הבנייה:  70,000,000 אירו 
 בעלים:  באייר לברקוזן, באייר 
 משטח:  דשא
 אדריכל:  מקס בוגל
 קבוצות:  באייר לברקוזן
 מושבים:  30,210
 www.bayarena.de
 he
 
באיי ארנה (BayArena) הוא אצטדיון כדורגל המשמש את קבוצת באייר לברקוזן החל משנת 1958. באצטדיון 30,210 מקומות.
היסטוריה

האצטדיון הוקם בשנת 1956 ושמו היה "אצטדיון אולריך הברלנד" (Ulrich-Haberland-Stadion) על שם נשיא חברת באייר AG, שהקימה את קבוצת הכדורגל באייר לברקוזן. הקיבולת המקורית של האצטדיון הייתה 20,000 מקומות. בשנת 1986 החל שיקומו וחידושו של האצטדיון, שנמשך עד שנת 1997, ובמסגרתו חודש האצטדיון והוגדלה קיבולתו לכ-22,500. בשנת 1998 קיבל האצטדיון את שמו הנוכחי "באיי ארנה".
האצטדיון הוצע לאירוח משחקים במונדיאל 2006 שנערך בגרמניה, אך בגלל שאצטדיון המארח משחקים במונדיאל חייב להכיל לפחות 40,000 מקומות, הוא לא נבחר. בשנת 2007 התל תהליך להרחבת האצטדיון וזה הסתיים בשנת 2009. כיום עומדת קיבולת האצטדיון על 30,210 מקומות. האצטדיון אירח שלושה משחקים בשלב הבתים ומשחק אחד במסגרת רבע הגמר במונדיאל 2011 לנשים שנערך בגרמניה.
אשפיים

| אשפיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: עטלפים קטנים
משפחה:: אשפיים
שם מדעי
 Molossidae

אשף מצוי.
אשפיים (שם מדעי: Molossidae) היא משפחה של עטלפים אוכלי חרקים, הנפוצה בכל האזורים הטרופים והסובטרופים בעולם כולו.
בישראל מצוי מין אחד של אשפיים - אשף מצוי וייתכן שגם המין אשף אפריקני.
מראה

האשפיים נבדלים בעיקר בזנבם חסר השיער וקרום התעופה. כנפיהם צרות, ארוכות וחדות בקצותיהן. על האף יש תוספות קרומיות. האוזניים גדולות מאוד ומחוברות בבסיסן בקרום על גבי הקודקוד. מספר השיניים נע בין 26 ל-32.
מיון

סוג: אשף (Tadarida)
סוג: אשף מדומה (Nyctinomops)
סוג: אשף עירום (Cheiromeles)
סוג: אשף כלבי (Cynomops)
סוג: אשף מסטיף (Mops)
סוג: אשף מסטיף זוטר (Chaerephon)
סוג: אשף מסטיף מדומה (Promops)
סוג: אשף מולוסוס (Molossus)
סוג: אשף מולוסוס מדומה (Molossops)
סוג: אשף מצנפת (Eumops)
סוג: אשף אוזנן (Otomops)
סוג: אשף דרומי (Austronomus)
סוג: אשף עכברי (Myopterus)
סוג: אשף רפאים (Mormopterus)
סוג: אשף אוסטרלי (Ozimops)
סוג ומין יחיד: אשף הזיפים (Setirostris eleryi)
סוג ומין יחיד: אשף ננסי (Micronomus norfolkensis)
סוג ומין יחיד: אשף מאטו גרוסו (Neoplatymops mattogrossensis)
סוג ומין יחיד: אשף קבררה (Cabreramops aequatorianus)
סוג ומין יחיד: אשף שטוח-ראש פיטרס (Platymops setiger)
סוג ומין יחיד: אשף שטוח-ראש רוברטס (Sauromys petrophilus)
סוג ומין יחיד: אשף חרום-אוזן (Tomopeas ravus)
ארתור ל. בבסון

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  3 במרץ 1927
 פטירה:  24 באפריל 2016 (בגיל 89)
 מקום מגורים:  ארצות הברית
 עיסוק:  ביוכימאי
 מקום לימודים:  אוניברסיטת קורנל 
 תרומות עיקריות
 שיטות למדידת אנזימים, שיטת אימונואסיי מהירה ואוטומטית
 
ארתור ל. בבסון (באנגלית: Arthur L. Babson;‏ 3 במרץ 1927 אורנג', ניו ג'רזי - 24 באפריל 2016 מנדהם טאונשיפ, ניו ג'רזי) היה ביוכימאי, זואולוג, ממציא ויזם אמריקאי, שתרם להתפתחות הביוכימיה הקלינית ורפואת המעבדה, במיוחד בתחום פיתוחם של מכשירים לאבחון אוטומטי אין ויטרו בשימוש המוני והסטנדרטיזציה של בדיקות המעבדה. את שמו נושאת בדיקה קולורימטרית למדידת האנזים LDH בסרום.
ביוגרפיה > ילדות וצעירות

ארתור ל. בבסון נולד בשנת 1927 באורנג' שבניו ג'רזי, כאחד משני בניהם של רי אדווין בבסון, בעל חנות למכשירי חשמל, ושל ג'ולי, בת לבית נורטון, עקרת בית. הוא גדל באסקס פילדס שבניו ג'רזי. בילדותו לא אהב ללמוד, אולם גילה עניין בטבע, ביערות ובבעלי החיים, ובתיכון התאהב במקצוע הכימיה. בין היתר אהב להרכיב פצצות, ולפוצץ אותן בבית או על פסי רכבת. בנעוריו עבד כדוור, כנושא מקלות לשחקני גולף, כמציב מטרות במועדון לקליעה, ובמכירת מיצים.
בבסון התחיל ללמוד במכללה ובתוכנית עתודאית של הצבא האמריקאי באוניברסיטת ראטגרס, אולם סולק אחרי שנעדר משיעור אחד. הוא עבד בהמשך במעבדה של החברה לחומרי צבע American Dyewood, עד שגויס לצבא בתום מלחמת העולם השנייה. שירת ביפן בסוף שנת 1945 כטבח, כקשר ובשמירות. כשומר ידע להקיף עצמו בסוג של מטענים, שאותתו לו על נוכחותם של זרים.
ביוגרפיה > לימודיו האקדמיים

בשובו לארצות הברית סיים תואר ראשון בזואולוגיה באוניברסיטת קורנל (1950), שבה למד גם קורסים לביוכימיה, אחר כך למד לתואר שני ודוקטורט בביוכימיה באוניברסיטת ראטגרס. עבודת הדוקטורט שלו בשנת 1953, תחת הדרכת ג'יימס אליסון, עסקה בתזונה החלבונית של חולדות שחולות בסרטן.
ביוגרפיה > פעילותו המדעית

אחרי שנת פוסט-דוקטורט באוניברסיטת איווה, תחת הדרכתו של תאודור ויניק, בשנים 1954–1980 עשה בבסון קריירה בתחום האבחון המעבדתי בחברת וורנר-צ'ילקוט (Warner Chilcott) במוריס פליינס, ניו ג'רזי (כיום - פייזר). הוא הגיע במסגרתה למעמד של סגן יושב ראש בענייני מחקר ופיתוח. מרכז עבודתו עמדה סוגיית האוטומציה של הביוכימיה הקלינית.
בבסון המציא את ה-Versatol, סטנדרט ראשון של סרום אנושי לצורכי בדיקות המעבדה, שאיפשר סטנדרטיזציה של עבודת המעבדה במודרנית.
כמו כן אחרי 1965 פיתח בדיקה קולורימטרית למדידת הלקטז דהידרוגנאז בדם.
בבסון המציא 10 ערכות ריאגנטים לבדיקת אנזימים שונים בדם - למשל, למדידת אלקלין פוספטאז, אסיד פוספטאז, אספרטט אמינוטרנספראז, לקטוז דהידרוגנאז, עמילאז וכו'.
אחרי שינויי הנהלה בחברת וורנר-צ'ילקוט עזב בבסון כדי לנהל בשנים 1980–1987 חברה משלו - Babson Research Laboratories.
המציא באותה תקופה כלי ושיטה שימושית להפרדה מהירה של החלקים הנוזלים והמוצקים של מדגמים קטנים, האמצעות סרכוז אקסיאלי. שיטה זו איפשרה את האוטומציה של "הבדיקות האימוניות" immunoassays, שבהן משתמשים בתור "מגיבים" בנוגדנים ספציפיים לחומר העומד למדידה. שיטה זו סייעה מאוד למשל, במדידת סמנים לסרטן והורמונים.
בבסון שיתף פעולה עם איש העסקים ארתור קיד בחברת Pegasus Technology ששינתה אחר כך את שמה ל-Technologies. חברה זו פעלה בבניין בית הספר הישן ויליאמסון בצ'סטר, ניו ג'רזי, ובה פיתח בבסון בשנת 1991 את פרויקט הערכה האוטומטית לבדיקות בעזרת נוגדנים IMMULITE שזכתה להצלחה גדולה. החברה נרכשה על ידי Diagnostic Products Corporation שנרכשה מאוחר יותר על ידי Siemens Healthcare Diagnosis. בבסון היה בשנות ה-2000 המדען הראשי שלה.
ניסה ללא הצלחה לשווק גם ערכה לגילוי סיכון לבבי - המבוססת על בדיקות שומנים בדם - Cardiac Risk. בבסון רשם 46 פטנטים בארצות הברית.
ביוגרפיה > חייו הפרטיים

בבסון היה נשוי פעמיים. מאשתו הראשונה נולדו לו שני ילדים - בטסי לינדה וג'יימס נורטון.
אשתו השנייה, סוזן, הייתה ביוכימאית כמוהו. שניהם בנו בשנת 1971 את ביתם במנדהם, לפי תוכניתו. הם נסעו פעמים רבות למזרח אפריקה, שם פעלו במסגרת קרן להגנת הצ'יטות. גידלו בביתם חתולים, כלבים ורקונים. היה פעיל הקהילה הנוצרית האוניטריאנית במוריסטאון שבניו ג'רזי.
בבסון מת בשנת 2016 בגיל 89.
פרסים ואותות הוקרה

1975 - פרס Gerulat של האיגוד האמריקאי לכימיה הקלינית - על תרומות יוצאות דופן במחקר הביוכימי קליני
1997 - תואר "ממציא השנה" של מדינת ניו ג'רזי ונרשם להיכל התהילה של ממציאי מדינת ניו ג'רזי
1998 - פרס Van Slyke של איגוד האמריקאי לכימיה קלינית
2010 - פרס למפעל חיים של חברת Siemens Healthcare Diagnostics
מאמרים וספרים

בבסון כתב 65 מאמרים מדעיים וכתב פרקים בספרים
David Wild - Immunoassay Handbook Elsevier, Oxford 2013
D.W.Chan Immunoassay Automation, A practical guide Academic Press, San Diego 1992
לקריאה נוספת

Gerald R.Cooper(ed) - Standard Methods of Clinical Chemistry vol.7 Academic Press, NY 1972
הערות שוליים

↑  G.Cooper ed.1972 עמ' 46
בית הבובות של המלכה מרי

בית הבובות של המלכה מרי
בית הבובות של המלכה מרי הוא בית בובות ביחס של 12 ל-1, שתוכנן על ידי סר אדווין לוטיינס עבור המלכה מרי, רעייתו של המלך ג'ורג' החמישי. בית הבובות הוצג בתערוכת האימפריה הבריטית בין השנים 1924–1925 ואז הועבר לטירת וינדזור באנגליה, שם הוא מוצג כיום.
בבית הבובות נבנו רהיטים ומוצרים שהיו נפוצים אז (כולם לפי יחס של 12 ל-1). הרהיטים והמכשירים נבנו על ידי החברות שייצרו את אותם מכשירים או על ידי מומחים. כל המכשירים פעילים. כך למשל, כל מנורות בית הבובות וכל מכשירי החשמל שבו (שואבי אבק, תנורים, מקלט רדיו) פועלים, בנוסף לכך המים זורמים בצינורות הזעירים.
בבית הבובות מצויות מהדורות מיוחדות של ספרים זעירים, כגון כתביו של רודיארד קיפלינג. שבהם מלוא הטקסט המקורי. מספר סופרים, ובהם ארתור קונאן דויל וסומרסט מוהם, נתבקשו, ואף כתבו, סיפורים במיוחד בעבור ספריית בית הבובות.
אשפטאדה

| --- | --- |

 
 מאכלים
 סוג:  מאכל
 מטבח:  פורטוגלי
 אזור מוצא:  פורטוגל פורטוגל
 מוצא:  מדיירה מדיירה
 אופן הגשה:  חם
 מרכיבים עיקריים:  בשר
אשפטאדה (בפורטוגזית: Espetada) הוא מאכל ושם של טכניקת בישול אוכל על שיפודים הנפוץ בפורטוגל ובקרב מדינות הדוברות פורטוגזית.
המאכל מורכב מבשר בקר, חזיר, עוף או דגים, פלפל חריף, בצל וצ'וריסו שאותם שמים על שיפוד וצולים גחלים או שבבי עץ.
המאכל מוגש בליווי אורז לבן, תפוחי אדמה וסלט ולעיתים גם בולו דו קאקו או פולנטה על מנת לספוג את מיצי הבשר.
גלריה

צליה במנגל
צליה עם עץ
אשפטאדה בליווי לחם
צליה על גחלים
המאכל במסעדה
חיתוך הבשר במטבח
הערות שוליים

↑  Espetada Madeirense Regional, Espetada Madeirense Regional
↑  madeira island of tunnels: Espetada madeira beef cooked on a bayleaf stick, web.archive.org, ‏2012-03-26
↑  Portuguese Espetada (Beef Skewers) Recipe | Travel Food Atlas, ‏2022-03-15 (באנגלית אמריקאית)
↑  Author Sarah-Curious Cuisiniere, Espetada (Portuguese Beef Skewers), Curious Cuisiniere, ‏2015-08-04 (באנגלית אמריקאית)
בנגור (ויילס)

ערך זה עוסק בעיר בצפון ויילס. אם התכוונתם למשמעות אחרת, ראו .
| --- | --- |

מגדל השעון במרכז העיר.
 מדינה:  הממלכה המאוחדת הממלכה המאוחדת
 אומה:  ויילס ויילס
 מחוז:  גוויניד'
 ראש העיר:  Owen Hurcum
 תאריך ייסוד:  המאה ה-6
 שטח:  648.57 הקטאר
 אוכלוסייה:  ‏
  ‑ בעיר:  15,060 (2021)
 קואורדינטות:  53°13′41″N 4°07′48″W﻿ / ﻿53.228142°N 4.129921°W﻿ / 53.228142; -4.129921
 אזור זמן:  UTC
 https://bangorcitycouncil.gov.wales/
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים בנגור(למפת הממלכה המאוחדת רגילה) לונדון בלפסט אדינבורו ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים בנגור(למפת ויילס רגילה) קארדיף סוונסי ניופורט רקסהאם בארי אנגליה הים האירי אנגלסיבנגור(למפת ויילס מוגדלת) קארדיף סוונסי ניופורט רקסהאם בארי אנגליה הים האירי אנגלסיבנגור  he tabBackground:;tabBorder:#aaa;defaultTab:0;
בנגור (בוולשית: Bangor) היא עיר בצפון מערב מחוז גוויניד' שבצפון ויילס.
העיר שוכנת בגדה הדרומית של מצר מנאי, סמוך לפתחו הצפוני לים האירי. בבנגור שוכנת אוניברסיטת בנגור בנוסף לקתדרלת בנגור ובעבר היא שימשה גם עיר נמל חשובה, במיוחד עבור תעשיית הכרייה בצפון ויילס. בבנגור מתגוררים 16,358 תושבים, מה שהופך אותה לאחת הערים הקטנות בממלכה המאוחדת ואחת משש ערים בלבד בכל רחבי ויילס, אף על פי שבפועל היא נמצאת במקום ה-36 מבחינת מספר תושבים.
היסטוריה

בנגור התחילה את דרכה במנזר שהוקם במקום במאה ה-6, הוא הוקם על ידי הקדוש דייניול לאחר שקיבל אישור לכך ממלך גוויניד' מלגווין גוויניד'. המנזר הוקם באזור נמוך המוקף גבעות כדי להסתיר אותו משודדים ופושטים המגיעים מכיוון הים, מקור השם בנגור הוא הכינוי בוולשית עתיקה לאזור המגודר בגדר עץ, כפי שהקיפה את המנזר בשנים הראשונות.
גאוגרפיה

מרכז העיר בנגור שוכן באזור נמוך כאשר מדרום ומצפון לו שני רכסים מוגבהים מעט. מכיוון צפון וצפון-מזרח העיר יושבת לחופי מצר מנאי, בחוף המזרחי שוכן נמל פנריין אשר בעבר היה נמל חשוב ששימש את תעשיית הכרייה בצפון ויילס. כביש A5 עובר לאורך מרכז בנגור כשהוא משמש רחוב ראשי בעיר, ביציאה המערבית מבנגור הוא חוצה את מצר מנאי על גשר מנאי ומשם ממשיך לכיוון צפון-מערב אנגלסי והעיירה הוליהד. כביש A55 עוקף את העיר מדרום, בעוד ש-A5 ממשיך לכיוון דרום-מזרח ועובר דרך מרכז אנגליה ולבסוף מגיע ללונדון, A55 ממשיך בכיוון מזרח לאורך חופי צפון ויילס, כשהוא עובר בקונווי ומגיע לבסוף לצ'סטר.
סמוך למרכז בנגור נמצאת גם תחנת רכבת המשרתת את קו הרכבת החוצה את צפון ויילס. בכניסה וביציאה מהתחנה, מסילת הרכבת עוברת במנהרות מתחת לשתי הגבעות המאגפות את העיר מצפון ומדרום, המסילה חוצה את מצר מנאי בסמוך לכביש A55 שחוצה את המצר על גבי גשר בריטניה.
אתרים בעלי עניין

אוניברסיטת בנגור - בעבר נקראה 'אוניברסיטת צפון ויילס'.
מזח גארת' - המזח השני באורכו בוויילס והתשיעי באורכו בממלכה המאוחדת, באורך של 460 מטרים.
קתדרלת בנגור - שוכנת במרכז העיר, המבנה המודרני שוכן במקום המנזר ההיסטורי.
טירת פנריין - שוכנת בפאתי העיר, מכיוון צפון-מזרח.
הערות שוליים

↑  נכון לשנת 2011.
↑  בל'אנל'י לדוגמה מתגוררים 49,591 תושבים, אך היא נחשבת עיירה, לעומת מעמדה של בנגור עם 16,358 תושבים הנחשבת עיר.
| --- | --- |
בקרת זהויות :  MusicBrainz: cae770b2-685b-4db7-8bad-bf64da54188b  NKC: ge977897
בראבו (ערוץ טלוויזיה)

| --- | --- |

 פרטי הערוץ
 מדינה:  ארצות הברית ארצות הברית
 תאריך השקה:  1 בדצמבר 1980
 בעלות:  Bravo Media, LLC (NBCUniversal)
 שפה:  אנגלית
 משרד ראשי:  בניין ג'י אי 
 אזור קליטה:  בין-לאומי
 www.bravotv.com
 
בראבו (באנגלית: Bravo) הוא ערוץ טלוויזיה בכבלים ובלוויין אמריקאי בסיסי, שנמצא בבעלות NBCUniversal. בתחילה, הערוץ התמקד בתוכניות העוסקות באמנות יפה ובקולנוע; כיום הערוץ משדר תמהיל של תוכניות מציאות המיועדות בעיקר לקהל של נשים בגילאים 25-54, יחד עם סדרות רכש (בעיקר סדרות דרמה וסרטי קולנוע מיינסטרימיים).
משרדי החברה של בראבו נמצאים בבניין ג'י אי בעיר ניו יורק. אנדי כהן, שהוא גם המנחה של תוכנית האירוח הלילית של בראבו Watch What Happens Live (מה קורה בלייב עם אנדי כהן) ואשר יצר את הזיכיון "עקרות בית אמיתיות", משמש כסגן-הנשיא הבכיר של הפקה ותוכניות. נכון לחודש יוני 2013, בראבו מגיעה אל מעל 95 מיליון בתים בארצות הברית.
נכון לאוגוסט 2013, ערוץ בראבו שודר לכ-94,129,000 משקי בית אמריקאים (82.42% ממשקי בית עם טלוויזיה).
הערות שוליים

↑  "Bravo Media Overview". NBCUniversal. אורכב מ-המקור ב-2014-07-03. נבדק ב-22 ביוני 2013. {{cite web}}:  (עזרה)
↑  Seidman, Robert (23 באוגוסט 2013). "List of How Many Homes Each Cable Networks Is In - Cable Network Coverage Estimates As Of August 2013". TV by the Numbers. Zap2it. אורכב מ-המקור ב-2013-08-25. נבדק ב-25 באוגוסט 2013. {{cite web}}:  (עזרה)
בונסקור

| --- | --- |
סמל בונסקורסמל בונסקור

כנסיית נוטר-דאם שבבונסקור
 מדינה:  צרפת צרפת
 חבל:  נורמנדי נורמנדי
 מחוז:  סן-מריטים
 שטח:  3.76 קמ"ר
 גובה:  2.0 מטרים
 אוכלוסייה:  ‏
  ‑ בעיר:  6,455 (1 בינואר 2021)
  ‑ במטרופולין:  532,599 (2011)
  ‑ צפיפות:  1,720 נפש לקמ"ר (2011)
 קואורדינטות:  49°25′20″N 1°07′43″E﻿ / ﻿49.42222222°N 1.128611°E﻿ / 49.42222222; 1.128611
 אזור זמן:  UTC +1
 אתר העיר
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי בונסקור(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי בונסקור(למפת נורמנדי רגילה) רואן אוורה לה האבר דייפ קן מון-סן-מישל שרבור סן-לו אלנסון ברטאן פיי דה לה לואר סאנטר- עמק הלואר  א.ד. פר.  א.ד.פ. תעלת למאנשבונסקור(למפת נורמנדי מוגדלת) רואן אוורה לה האבר דייפ קן מון-סן-מישל שרבור סן-לו אלנסון ברטאן פיי דה לה לואר סאנטר- עמק הלואר  איל-דה פראנס  א.ד.פ. תעלת למאנשבונסקור  he tabBackground:;tabBorder:#aaa;defaultTab:0;
בונסקור (צרפתית: Bonsecours) היא קומונה במחוז סן-מריטים שבחבל נורמנדי שבצרפת.
שטח הקומונה 3.76 קילומטרים רבועים (3,760 דונמים) ואוכלוסייתו עומדת (נכון ל-2011) על 6,469 תושבים. בשטח הקומונה נמצאת כנסיית נוטרדאם דה בונסקור, מהמאה ה-19 (היא נבנתה על יסודות כנסייה בעלת שם זהה מהמאה ה-14).
ביוכימיה

המבנה התלת-ממדי של האנזים נויראמינידאז
מודל של סליל אלפא, מבנה תלת-ממדי בסיסי ונפוץ בחלבונים
בִּיּוֹכִימְיָה היא מדע החוקר את התכונות הכימיות המאפיינות מולקולות המיוצרות בתאים חיים וייחודיות להם, ומאפשרות להם לבצע את תפקידם. הביולוגיה המולקולרית היא מדע החוקר את תפקידן של מולקולות אלה.
מקום בין המדעים

הביוכימיה מהווה גשר בין מדעי הביולוגיה והכימיה. הביוכימיה היא המדע המדויק ביותר במדידותיו השייך לתחום הביולוגיה. מלבד תחום הביולוגיה המולקולרית, נשענת הביוכימיה בעיקר על הכימיה האורגנית. מודלים מתחום הפיזיקה והמתמטיקה נדירים יחסית בביוכימיה. לביוכימיה נגיעה ואחיזה כמעט בכל תחום ביולוגי שהוא, כולל תחומים שנדמה כי הם רחוקים ממנה מאוד, כגון זואולוגיה וביולוגיה אבולוציונית.
אחד מעיסוקיה העיקריים של הביוכימיה כיום הוא חקר החלבונים, מכיוון שלחלבונים קשר ישיר לתכונות האורגניזם (פנוטיפ). מכיוון שגנים מקודדים ליצור של חלבונים, ניתן לראות בביוכימיה את המדע הממשיך במקום בו דרכו של מדע הגנטיקה מסתיים. כשם שגנטיקה היא מדע הגנום (סך כל הגנים באורגניזם), ביוכימיה היא מדע הפרוטאום (סך כל החלבונים באורגניזם).
לביוכימיה תפקיד מרכזי בהבנת מנגנוני מחלות, בחקלאות ובייצור מזונות ותרופות.
תחומי מחקר

הביוכימיה מתמקדת במספר תחומי מחקר:
המבנה של מולקולות ביולוגיות, כגון חלבונים, שומנים, פחמימות ונוקלאוטידים.
האופן בו מרכיבות מולקולות ביולוגיות מבנים ואברונים בתא.
אופן מעבר מולקולות אלה בין תאים ובין אברונים.
אנזימולוגיה: מנגנוני פעולתם של החלבונים החשובים ביותר – האנזימים:
התרמודינמיקה והקינטיקה של תגובות כימיות בתא.
הריאקציה הכימית של המולקולות האלה והאתר הפעיל שלהן.
התגובות במעגלים מטבוליים: הדרכים בהן יצורים חיים מפיקים אנרגיה, מעבדים מזון, מפרקים מולקולות גדולות ומייצרים מחדש מולקולות חדשות הנחוצות להם.
הסיבה הכימית לצירופי חלבונים המאפשרים ריאקציה.
הסיבות הכימיות שבגללן פגמים בחלבונים גורמים למחלות.
גנטיקה ביוכימית:
התגובות הכימיות העומדות בבסיסם של תהליכים גנטיים בסיסיים, כדוגמת שכפול DNA, שעתוק ותרגום.
התגובות הכימיות שגורמות למוטציות בגנום.
לימודים

על אף שהביוכימיה מהווה שילוב של כימיה וביולוגיה, הרי שמטרתה ויעדיה הם ביולוגיים. מדענים וחוקרים בתחום הביוכימיה למדו ברוב המקרים במסלולים ביולוגיים. ברוב המקרים יש ללמוד לתואר ראשון בביולוגיה או בכימיה, ורק בתואר השני ניתן להתמקד בביוכימיה.
כל מסלול לתואר ראשון בביולוגיה כולל לפחות קורס חובה אחד בביוכימיה (המתמקד בעיקר בחלבונים ובאנזימים), ולעיתים קורס נוסף (המתמקד בסוכרים, שומנים ונושאים אחרים). במסלולים לתואר ראשון בכימיה ניתן בדרך כלל ללמוד ביוכימיה כקורס העשרה או בחירה.
בישראל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בישראל הוקמה בשנת 1997 מחלקה לביוכימיה במכון ויצמן למדע, תוך איחוד שתי מחלקות, ובראשה הועמד חיים גרטי. כיום זו אחת המחלקות הגדולות במכון. בטכניון מוצע מסלול של לימודי הנדסה ביוכימית המשלב לימודי ביוכימיה עם לימודי הנדסה.
ב-10 בדצמבר 2004 הוענק פרס נובל לכימיה לאברהם הרשקו ואהרן צ'חנובר מהטכניון על מחקרם אודות אפיון מערכת פירוק החלבון בתא, מערכת היוביקוויטין. זהו פרס נובל הראשון שהוענק לישראלים בתחום מדעי הטבע.
בשנת 2009 הוענק פרס נובל לכימיה לפרופסור עדה יונת ממכון וויצמן למדע במשותף עם ונקטרמן רמאקרישנן ותומאס סטייץ, על מחקריהם שתרמו להבנת המבנה והתפקיד של הריבוזום.
ראו גם

ביוכימיה אלטרנטיבית
בנגאזי

| --- | --- |
האוניברסיטה בבנגֿאזי, האוניברסיטה הראשונה בלוב
האוניברסיטה בבנגֿאזי, האוניברסיטה הראשונה בלוב
 מדינה:  לוב לוב
 שפה רשמית:  ערבית 
 שטח:  314 קמ"ר
 גובה:  2.0 מטרים
 אוכלוסייה:  ‏
  ‑ בעיר:  631,555 (2011)
 קואורדינטות:  32°07′00″N 20°04′00″E﻿ / ﻿32.116666666667°N 20.066666666667°E﻿ / 32.116666666667; 20.066666666667 
 אזור זמן:  UTC+2
 http://benghazimun.ly/
  מפת מיקום  מפה מפורטת   (למפת לוב מוגדלת) טריפולי מיסראתה אל-ביידא רדאמס סבהא תוניסיה אלג'יריה ניז'ר צ'אד סודאן מ. הים התיכוןבנגאזי(למפת לוב רגילה) טריפולי מיסראתה אל-ביידא רדאמס סבהא תונ. אלג'. ניז'ר צ'אד סו. מ. הים התיכוןבנגאזי  he tabBackground:;tabBorder:#aaa;defaultTab:0;
 
בֵּנְגָֿאזִי (בערבית: بنغازي - בִּנְעָ'אזִי) היא העיר השנייה בגודלה בלוב והגדולה בחבל קירנאיקה שבמזרח המדינה. העיר ממוקמת על רצועת קרקע בין הים התיכון ובין שני מקווי מים עומדים, ויש בה שני חלקים: הרובע הערבי והרובע המודרני. נכון ל-2006, התגוררו בה כ-670 אלף בני אדם.
בעיר יש מספנה, שדה תעופה ובתי נופש. כמו כן בעיר מפעלים רבים, כגון בתי חרושת לעיבוד עורות, טחנות קמח, טקסטיל, שימורים, שמנים, לְבֵנִים וצמנט.
היסטוריה

בימי קדם הייתה בנגֿאזי מושבה יוונית שנקראה אוספירידס. מיוון עברה בנגֿאזי לידי מצרים. לאחר מכן הועברה ממקומה בחסות המלכה ברניקי השנייה אשתו של תלמי השלישי ונקראה על שמה "בירניקי". ממצרים עברה בנגזי אל הרומאים. הקיסר הביזנטי יוסטיניאנוס הראשון פיאר את העיר ובנה את חומותיה.
במאה השביעית עבר בבנגֿאזי הצבא הערבי הכובש בדרכו לספרד, והשאיר בה חורבן. הטורקים כבשו את העיר במאה ה-16, והחזיקו בה עד לשנת 1911, אז כבשו אותה האיטלקים. בימי מלחמת העולם השנייה נכבשה בנגֿאזי על ידי הבריטים. העיר עברה מידי האיטלקים, והגרמנים לידי הבריטים לסירוגין, במשך חמש פעמים, עד שנכבשה סופית בידי הבריטים ב-1943. העיר ניזוקה קשות מהפצצות, ונבנתה מחדש לאחר המלחמה.
בפברואר 2011 הייתה בנגֿאזי במוקד ההפגנות נגד הממשל הלובי בראשות מועמר קדאפי. במהומות בעיר נהרגו מאות בני אדם מאש הצבא הלובי.
לאחר מכן הפכה בנגֿאזי לעיר המרכזית של המורדים ולמשכנם של חברי מועצת המעבר הלאומית, עד לנפילת משטרו של קדאפי.
הקהילה היהודית בבנגאזי

הקהילה היהודית בבנגאזי היא אחת מהקהילות היהודיות העתיקות בעולם והעתיקה ביותר מבין קהילות צפון אפריקה. היא ישבה בעיר עוד במאה הרביעית לפני הספירה והמשיכה להתקיים שם עד לסוף שנות השישים של המאה העשרים.
מיקומה של בנגאזי כצומת מסחר ימי ויבשתי, העניק לקהילה היהודית לאורך הדורות השפעה בתחומי הכלכלה והשלטון בקשרים עם המעצמות השונות. הקהילה היהודית ביססה את מעמדה הרוחני בעיקר לאחר גירוש ספרד, כאשר היגרו אליה חכמים כדוגמת: ר' אברהם חביב, ר' שמעון לביא, ר' יששכר חכמון ובנו משה חכמון.
הקהילה היהודית בבנגאזי > בימי בית שני

קהילות קרינאיקה ובנגאזי בתוכן, שמרו על זיקה לנעשה בארץ ישראל. בשל הקשרים האמיצים הייתה למרד הגדול בארץ ישראל, שנגמר בחורבן בית שני, השלכה על יהודי קרינאיקה ובנגאזי בתוכה. חלק מגולי החורבן מצאו מקלט במקום. בין הגולים הגיעו גם כמה מהגורמים ה"סיקריים" שעודדו מרידה בשלטון הרומאי. לבסוף, השפעת הגורמים הקיצוניים מארץ ישראל הביאה להתפרצות מרידה יהודית בשנים 115–117 לספירה, הידועה בשם "מרד התפוצות". המרד נגמר בדיכוי אכזרי שהמיט שואה על היישוב היהודי המפואר לדורות רבים.
תעודות היסטוריות מספרות על רדיפת יהודים בעיר בנגאזי ובאזור כולו על ידי נוצרים במאה ה-4.
כאשר הגיעו העות'מאניים למקום במאה ה-16 מצאו קהילה יהודית קטנה ביותר, ככל הנראה שרידים של הקהילה מימי הביניים. איננו יודעים מה קרה בתקופה זו, אך כפי הנראה היהודים בעיר בנגאזי לא חיו בשלווה באותן שנים, ואולי אף חוו מאורעות.
הקהילה היהודית בבנגאזי > התחדשות הקהילה במאה ה-18

התחדשות היישוב היהודי בבנגאזי והקמת מוסדות קהילה החלו מראשית המאה ה-18 במשך כל תקופת השלטון העות'מאני ועד לכיבוש האיטלקי (אוקטובר 1911) יהודי בנגאזי נחשבו למיעוט חשוב ובעל ערך בתוך האוכלוסייה הערבית, הן ביחס למספרם והן ביחס למעמדם החברתי והכלכלי. כמו כן בתקופת התחדשות הקהילה היגרו יהודים מאיטליה וממלטה. בזמן המרידות נגד השלטון האימפריה העות'מאנית השתדלה האוכלוסייה היהודית של בנגאזי לפעול בצנעה, זאת על מנת לא גרום להתנגדות בזמן חילופי השלטון.
ראו גם

דרנה
קהילת יהודי בנגאזי
בושהר

| --- | --- |

 מדינה:  איראן איראן
 מושל:  Esmail Tabadar
 נפות בפרובינציה:  10
 בירת הפרובינציה:  בושהר 
 שפה רשמית:  פרסית, לורית
 שטח:  22,743 קמ"ר
 אוכלוסייה:  ‏
  ‑ בפרובינציה:  1,163,400 (2016)
  ‑ צפיפות:  39 נפש לקמ"ר (2005)
 קואורדינטות:  28°55′06″N 50°50′18″E﻿ / ﻿28.9184°N 50.8382°E﻿ / 28.9184; 50.8382 
 אזור זמן:  UTC +3:30
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
פרובינציית בושהר (בפרסית: استان بوشهر) היא אחת מ-31 פרובינציות איראן. הפרובינציה נמצאת בדרום-מערב איראן, ובירתה העיר בושהר. שטח הפרובינציה כ-22,743 קמ"ר ומתגוררים בה כמיליון תושבים (נכון לשנת 2011). מבחינה מנהלית לפרובינציה שייך גם אי ח'ארג שבו נבנה טרמינל ענק לייצוא נפט.
עיר הנמל המחודשת של בושהר, בנדר בושהר, היא הנמל הימי העיקרי השני של איראן, אחרי נמל בנדר עבאס.